Robert «Bootsie» Barnes

Robert «Bootsie» Barnes (født 27. november 1937 i Philadelphia i Pennsylvania i USA, død 22. april 2020 i Wynnewood i Pennsylvania) var en amerikansk tenorjazzsaksofonist.

Liv og virke

Bakgrunn
Bootsie Barnes vokste opp i en musikerfamilie. Faren var trompetist i Bill Doggetts Bigband. Fetteren var i 26 år saksofonist og klarinettist i Duke Ellingtons band.

Som barn fikk Bootsie Barnes først klaverundervisning i seks år, før han som tiåring begynte å spille trommer. Noen år senere begynte han å spille saksofon. Mens han gikk på skole i Graterford fikk han jazzundervisning sammen blant andre Lex Humphries, Bill Cosby, Al «Tootsie» Heath, Spanky DeBrest og Lee Morgan. Musikeren Freddy Lacey var ansatt som lærer på skolen, og han ble viktig for Barnes' musikalske utvikling.

Musiker
Etter hvert fikk Barnes opptre på alle de kjente jazzklubbene som fantes i Philadelphia på den tiden. Fra 1971 til 1974 var han «assistant secretary» for Jimmy Adams’ «Local 274 American Federation of Musicians» (som senere skiftet navn til «Clef Club of the Performing Arts»). Han samarbeidet med blant annet Shirley Scott, Jimmy Smith, Don Patterson, Jimmy McGriff, Jack McDuff, Charles Earland, Trudy Pitts, Poppa John og Joey DeFrancesco, Philly Joe Jones og Al Grey.

På slutten av 1980-tallet turnerte han med Bill Cosby og var gjest i TV-serien The Bill Cosby Show. I 2001 opptrådte han med Cosby på Playboy Jazz Festival og på Newport Jazz Festival. I løpet av karrieren dro han på turneer i både USA, Canada og Europa. Han spilte dessuten inn fire album med sin egen kvartett og kvintett, og mottok og mottok utmerkelsene Marjorie Dockery Volunteer Award og Greater Jamaica Development Corporation Award.

Barnes døde i en alder av 82 år på Lankenau Hospital av covid-19 som følge av en SARS-CoV-2-infeksjon.

Diskografi

Som leder
Been Here All Along – Bootsie Barnes Quartet (Way After Midnight, 1984)
You Leave Me Breathless – Bootsie Barnes Quartet (French Riviera, 2001)
Hello - Bootsie Barnes Quartet (French Riviera, 2003) 
Boppin' Round the Center – Bootsie Barnes Quintet (Harvest, 2004)
The More I See You – Bootsie Barnes & Larry McKenna (Cellar Live, 2018)

Som sideman
Looking Up - Cullen Knight (Tree Top, 1978)
Why Not... - Don Patterson (Muse, 1978)
Here to Create Music - Gamble/Huff (Philadelphia International, 1980)
The Saxophone Shop - The Odean Pope Saxophone Choir (Soul Note, 1985)
John Swana Quintet - Introducing John Swana (Criss Cross, 1991)
Epitome - Odean Pope Saxophone Choir (Soul Note, 1993)
Comin’ Home - Poppa John DeFrancesco (Muse, 1994)
All in the Family - Poppa John & Joey DeFrancesco (Muse, 1998)
Live at Ortlieb's Jazzhaus  - Various Artists (Encounter, 2000)
Hip Cake Walk - Poppa John & Joey DeFrancesco (HighNote, 2001)
Philly Gumbo - John Swana (Criss Cross, 2001)
Open the Gates - Kenny Gates (Independent, 2003)
To Joe With Love - Juanita Holliday (Rhombus, 2003)
Shelf-Life - Uri Caine (Winter & Winter, 2005)
Philly Gumbo, Vol.2 - John Swana and The Philadelphians (Criss Cross, 2005)
I Got Up! - Chad Carter (Jkbj, 2009)

Referanser

Eksterne lenker 
 
 Homepage von Bootsie Barnes 
 

Jazzsaksofonister fra USA
Personer fra Philadelphia
Dødsfall relatert til covid-19 i USA